
Οπλοφορία, χρήση πυροβόλων όπλων από αστυνομι¬ 
κούς, εκπαίδευσή τους σε αυτά και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο 1 
Έννοια ορών 

Στον παρόντα νόμο οι ακόλουθοι όροι έχουν την εξής 
σημασία: 

α. Αστυνσμικοί είναι το αστυνομικό προσωπικό, οι ειδι¬ 
κοί φρουροί και οι συνοριακοί φύλακες. 

β. Οπλισμός είναι τα όπλα και πυρσμαχικά πσυ επιτρέ¬ 
πεται να φέρει ο αστυνομικός και διακρίνεται σε στατικό, 
υπηρεσιακό ατομικό και ιδιωτικό ατομικό. Στατικός είναι ο 
οπλισμός που παρέχεται στον αστυνομικό από την υπη¬ 
ρεσία για την εκτέλεση συγκεκριμένης αποστολής, μετά 
το περάς της οποίας επιστρέφεται και φυλάσσεται σε αυ¬ 
τήν. Υπηρεσιακός ατσμικός οπλισμός είναι σ οπλισμός 
που χρεώνεται από την υπηρεσία στον αστυνομικό για να 
ευρίσκεται στην κατοχή του. Ιδιωτικός ατομικός οπλισμός 
είναι σ οπλισμός πσυ ανήκει στον αστυνομικό κατά κυριό¬ 
τητα. 

γ. Οπλοφορία είναι η συναποκόμιση οπλισμού που βρί¬ 
σκεται στη διάθεση του αστυνομικού για άμεση χρήση. 

δ. Χρήση πυροβάλου όπλου είναι η κατά τον προορισμό 
του ενεργοποίηση του όπλου και η εκτόξευση βλήματος 
(πυροβολισμός). Ο πυρσβολισμός, ανάλογα με το στόχο 
της βολής, κλιμακώνεται σε: 

(1) εκφοβιστικό, όταν δεν στοχεύεται η πλήξη οποιου- 
δήποτε στόχου, 

(2) κατά πραγμάτων, όταν στοχεύεται η πλήξη πραγμά¬ 
των, 

(3) ακινητοποίησης, όταν στοχεύεται η πλήξη μη ζωτι 
κών σημείων του σώματος ανθρώπου και ιδίως των κάτω 
άκρων αυτού και 


(4) εξουδετέρωσης, όταν στοχεύεται η πλήξη ανθρώ¬ 
που και πιθανολογείται ακόμη και ο θάνατός του. 

ε. Ένοπλη επίθεση υπάρχει άταν ο επιτιθέμενος χρησι¬ 
μοποιεί όπλο του άρθρου 1 του ν. 2168/1993 εναντίον 
προσώπου ή απειλεί άλλον με άμεση χρήση τσυ. Ως ένσ- 
πλη επίθεση θεωρείται και η απειλή με πειστική απομίμη¬ 
ση άπλσυ ή με ανενεργό όπλο. 

Αρθρο 2 

Προϋποθέσεις οπλοκατοχής και οπλοφορίας 

1. Ο αστυνομικός επιτρέπεται να κατέχει και να φέρει 
τον οπλισμό, για τον οποίο έχει εκπαιδευθεί, εφόσον κρί- 
νεται σωματικά και ψυχικά κατάλληλος. Ο αστυνομικός 
φέρει τον στατικό οπλισμό, σύμφωνά με τις διατάξεις του 
π.δ. 141/1991 (ΦΕΚ 58 Α'). Ο αστυνομικός φέρει πάντοτε 
υπηρεσιακό ατομικό οπλισμό κατά τη διάρκεια της υπη¬ 
ρεσίας του, επιτρέπεται δε να φέρει αυτόν και εκτός υπη¬ 
ρεσίας. Κατ’ εξαίρεση σ αστυνομικός δεν φέρει οπλισμό 
στις περιπτώσεις του άρθρου 9 του ν. 2168/1993, όταν 
απαγορεύεται από την εκλογική νομοθεσία και κατά τη 
διάρκειατης υπηρεσίαςτου κατόπιν σχετικής διαταγής. Η 
διαταγή αυτή δίδεται, αν κρίνεται ότι, στη συγκεκριμένη 
περίπτωση, η οπλοφσρία δεν είναι αναγκαία ή είναι επι¬ 
κίνδυνη για την επιτυχία της απσστολής ή για την ασφά¬ 
λεια του ίδιου η των πολιτών ή για τη φύλαξη του οπλι¬ 
σμού. 

2. Ο αστυνομικός, όταν βρίσκεται εκτός υπηρεσίας ή 
δεν επιτρέπεται να σπλοφορεί κατά την εκτέλεση της υπη- 
ρεσίαςτου, μπορεί να παραδίδει τον ατομικότου οπλισμό 
προς φύλαξη στην Υπηρεσία του. 

3. Ο αστυνομικός απαγορεύεται να οπλοφορεί στις πε¬ 
ριπτώσεις που τελεί σε κατάσταση μακράς αναρρωτικής 
αδείας ή υπηρεσίας γραφείσυ ή μάνιμης διαθεσιμάτητας 
ή διαθεσιμότητας για λάγους πειθαρχίας ή αργίας με πρά- 
σκαιρη παύση ή αργίας με απόλυση ή έχει χαρακτηρισθεί 
ως μη κατάλληλος να οπλοφορεί. 

4. Ο αστυνομικάς υποχρεούται να παραδίδει τον ατομι¬ 
κά του οπλισμά στην Υπηρεσία τσυ: 

α. Όταν τίθεται σε κατάσταση, κατά τη διάρκεια της 
οποίας απαγορεύεται να οπλοφορεί, εκτός αν, για ειδι¬ 
κούς λόγους που αφορούν την ασφάλειά του, ο Αρχηγός 
της Ελληνικής Αστυνομίας του επιτρέψει να οπλοφορεί. 

β. Όταν παραπέμπεται να δικαστεί για οποιοδήποτε 
έγκλημα του νόμου αυτού ή του ν. 2168/1993 ή καταδι- 
κασθεί, έστω και με οριστική απόφαση, σε οποιαδήποτε 
ποινή για παράβαση των προαναφερόμε,νων νόμων. 
Στην τελευταία περίπτωση ο αστυνομικός δεν επιτρέπε¬ 
ται να οπλοφορεί για δύο (2) χρόνια από την παράδοση 
του οπλισμού. 

Αν πριν τη συμπλήρωση της διετίας ο αστυνομικός 
απαλλαγεί ή αθωωθεί με τελεσίδικη απόφαση, ο οπλι¬ 
σμός επιστρέφεται σε αυτόν. 

γ. Όταν διατάσσεται σχετικά από τον διοικητή του ή 
τους ιεραρχικά προϊσταμένους αυτού, επειδή υπάρχουν 
σοβαρές ενδείξεις κακής χρήσης ή πλημμελούς φύλα¬ 
ξης του όπλόυ, ιδίως για λόγους υγείας ή παραβίασης 
των κανόνων και μέτρων ασφαλείας. Αν οι ενδείξεις κα¬ 
κής χρήσης του όπλου οφείλονται σε λόγους ψυχικής 
υγείας, απαιτείται σύμφωνη γνώμη του ψυχολόγου της 
Υπηρεσίας, εφόσον αυτός υπάρχει. Κατά της ανωτέρω 
διαταγής ο αστυνομικός μπορεί να ασκήσει προσφυγή 
ενώπιον του ιεραρχικώς προϊσταμένου αυτού που την 
εξέδωσε εντός πριΛεσμίας δέκα ημερών. Η προθεσμία 
και η άσκηση της προσφυγής δεν αναστέλλουν την εκτέ¬ 
λεση της διαταγής. Η διαταγή αυτή παύει να ισχύει μετά 
την παρέλευση τριών μηνών από την έκδοσή της. Ό Αρ¬ 
χηγός της Ελληνικής Αστυνομίας μπορεί να την παρα¬ 
τείνει για ένα ακόμη τρίμηνο. Ό Αρχηγός, σε περίπτωση 
που οι ενδείξεις κακής χρήσης του όπλου οφείλονται σε 
λόγους ψυχικής υγείας του αστυνομικού, παραπέμπει 
αυτόν στην Επιτροπή του άρθρου 4. 

δ. Όταν δεν πιστοποιείται η ικανότητά του στο χειρι¬ 
σμό των όπλων κατά τη συντηρητική εκπαίδευση. 

ε. Όταν χαρακτηρίζεται ως μη κατάλληλος να οπλοφο¬ 
ρεί, σύμφωνα με τις διατάξεις του άρθρου 4. 
στ. Όταν λήγει η υπηρεσιακή του σχέση. 

5. Ό αστυνομικός, που εμπίπτει στις διατάξεις των 
εδαφίων δ' και ε' της προηγούμενης παραγράφου, δεν 
λαμβάνει το επίδομα ειδικής απασχόλησης Δημόσιας 
Τάξης και Ασφάλειας του εδαφίου β' της παραγράφου 4 
του άρθρου 2 του ν. 2448/1996 (ΦΕΚ 279 Α'), όπως ισχύ¬ 
ει κάθε φορά, και δεν επιτρέπεται να εισαχθεί στη Σχολή 
Αξιωματικών της Ελληνικής Αστυνομίας. Αν πρόκειται 
για αξιωματικό, εφαρμόζονται ως προς την εξέλιξη και 
την τοποθέτησή του οι διατάξεις που ισχύουν για τους 
αξιωματικούς της κατάστασης υπηρεσίας γραφείου. 

6. Ό αστυνομικός, που σύμφωνα με τις διατάξεις του 
άρθρου αυτού κατέχει υπηρεσιακό ατομικό οπλισμό, επι¬ 
τρέπεται να κατέχει και να φέρει και ιδιωτικό ατομικό 
οπλισμό, για τον οποίο χορηγείται από την Υπηρεσία 
άδεια αγοράς και άδεια κατοχής και οπλοφορίας. 

7. Ο αστυνομικός επιτρέπεται να φέρει τον ιδιωτικό 
ατομικό οπλισμό με τις ίδιες προϋποθέσεις που φέρει και 
τον υπηρεσιακό ατομικό οπλισμό. Ο ιδιωτικός ατομικός 
οπλισμός που φέρει ο αστυνομικός κατά τη διάρκεια της 
υπηρεσίας του θεωρείται ως υπηρεσιακός. Οι διατάξεις 
του άρθρου αυτού εφαρμόζονται αναλόγως και για τον 
ιδιωτικό ατομικό οπλισμό. Σε περίπτωση υποχρεωτικής 
παράδοσης αυτού, κατ’ εφαρμογή των διατάξεων των 
εδαφίων ε' και στ της παραγράφου 4 του παρόντος άρ¬ 
θρου ή λόγω θέσεως του αστυνομικού σε κατάσταση 
υπηρεσίας γραφείου ή μόνιμης διαθεσιμότητας, ανακα¬ 


λείται η άδεια κατοχής και οπλοφορίας και εφαρμόζο¬ 
νται περαιτέρω οι διατάξεις της παραγράφου 8 του άρ¬ 
θρου 10 του V. 2168/1993. Στις λοιπές περιπτώσεις υπο¬ 
χρεωτικής παράδοσης, ο οπλισμός φυλάσσεται στην 
Υπηρεσία μέχρι να αρθούν οι λόγοι παράδοσής του. 

8. Με απόφαση του Υπουργού Δημόσιας Τάξης, που 
δεν δημοσιεύεται στην Εφημερίδα της Κυβερνήσεως, 
ρυθμίζονται τα θέματα που αφορούν την προμήθεια, την 
κατανομή και το είδος του οπλισμού που χρεώνεται στις 
Υπηρεσίες και το προσωπικό ανάλογά με την υπηρεσια¬ 
κή του θέση, τον τρόπο ανάρτησης και μεταφοράς αυ¬ 
τού, την επιθεώρηση και εναποθήκευση του οπλισμού, 
την ανάλωση των πυρομαχικών, τη φύλαξη και συντήρη¬ 
ση του οπλισμού, τα μέτρα ασφαλείας και τα μέτρα για 
την πρόληψη ατυχημάτων, τις υποχρεώσεις του προσω¬ 
πικού και των Υπηρεσιών για τον οπλισμό, καθώς και κά¬ 
θε άλλο σχετικό θέμα. 

Άρθρο 3 

Χρήση πυροβόλου όπλου και αρχές που τη διέπουν 

1. Ό αστυνομικός επιτρέπεται κατά την εκτέλεση της 
υπηρεσίας του να προτάσσει το πυροβόλο όπλο, εφόσον 
συντρέχει κίνδυνος ένοπλης επίθεσης σε βάρος αυτού ή 
τρίτου. 

2. Ό αστυνομικός επιτρέπεται να κάνει χρήση πυροβό¬ 
λου όπλου, εφόσον αυτό απαιτείται για την εκπλήρωση 
του καθήκοντός του και συντρέχουν οι παρακάτω προϋ¬ 
ποθέσεις: 

α. Εχουν εξαντληθεί όλα τα ηπιότερα του πυροβολι¬ 
σμού μέσα, εκτός αν αυτά δεν είναι διαθέσιμα ή πρό¬ 
σφορα στη συγκεκριμένη περίπτο)ση. Ηπιότερα μέσα εί¬ 
ναι ιδίως παραινέσεις, προτροπές, χρήση εμποδίων, σω¬ 
ματικής βίας, αστυνομικής ράβδου, επιτρεπτών χημικών 
ουσιών ή άλλων ειδικών μέσων, προειδοποίηση για χρή¬ 
ση πυροβόλου όπλου και απειλή με πυροβόλο όπλο. 

β. Εχει δηλώσει την ιδιότητά του και έχει απευθύνει 
σαφή και κατανοητή προειδοποίηση για την επικείμενη 
χρήση πυροβόλου όπλου, παρέχοντας επαρκή χρόνο 
ανταπόκρισης, εκτός αν αυτό είναι μάταιο υπό τις συγκε¬ 
κριμένες συνθήκες ή επιτείνει τον κίνδυνο θανάτου ή 
σωματικής βλάβης. 

γ. Η χρήση πυροβόλου όπλου δεν συνιστά υπερβολικό 
μέτρο σε σχέση με το είδος της απειλούμενης βλάβης 
και την επικινδυνότητα της απειλής. 

3. Όταν συντρέχουν οι προϋποθέσεις της προηγούμε¬ 
νης παραγράφου επιβάλλεται η ηπιότερη χρήση του πυ¬ 
ροβόλου όπλου, εκτός αν αυτό είναι μάταιο υπό τις συ¬ 
γκεκριμένες συνθήκες ή επιτείνει τον κίνδυνο θανάτου ή 
σωματικής βλάβης. Ως ηπιότερη χρήση πυροβόλου 
όπλου νοείται η κατά το εδάφιο δ' του άρθρου 1 κλιμά- 
κακτη της χρήσης του με τη μικρότερη δυνατή και ανα¬ 
γκαία προσ^λή. 

4. Ό εκφοβιστικός πυροβολισμός ή ο πυροβολισμός 
κατά πραγμάτων επιτρέπεται, ιδίως σε περιπτώσεις κιν¬ 
δύνου από ζώο ή προειδοποίησης για πυροβολισμό ενα¬ 
ντίον ανθρώπου, εφόσον έχουν ληφθεί όλα τα απαραίτη¬ 
τα μέτρα, ώστε να μην πληγεί άνθρωπος από αστοχία ή 
εξοστρακισμό του βλήματος. Πυροβολισμός κατά οχή¬ 
ματος, που ενέχει κίνδυνο τραυματισμού επιβαίνοντος 
προσώπου, επιτρέττεται μόνο υπό πς προϋποθέσεις της 
επόμενης παραγράφου. 

5. Ό πυροβολισμός ακινητοποίησης επιτρέπεται, αν 
αυτό απαιτείται: 

α. Για την απόκρουση ένοπλης επίθεσης, εφόσον η 
επίθεση άρχισε ή επίκειται, ώστε κάθε καθυστέρηση 
αντίδρασης να καθιστά αναποτελεσματική την άμυνα. 

β. Για την αποτροπή επικείμενης τέλεσης ή εξακολού¬ 
θησης κοινώς επικίνδυνου κακουργήματος ή κακουργή¬ 
ματος που τελείται με χρήση ή απειλή σωματικής βίας. 

γ. Για τη σύλληψη καταδικασθέντος ή υποδίκου ή κα- 
ταδιωκομένου που καταλαμβάνεται να τελεί επ’ αυτοφώ- 
ρω κακούργημα ή πλημμέλημα, εφόσον αντιδρά στη 
σύλληψή του και υπάρχει άμεσος κίνδυνος να κάνει χρή¬ 
ση όπλου. 

δ. Για την αποτροπή παράνομης εισόδου στη χώρα ή 
εξόδου από αυτή προσώπων που επιχειρούν παράνομη 
διακίνηση ανθρώπων ή πραγμάτων και φέρουν όπλα του 
εδαφίου α' της παραγράφου 1 του άρθρου 1 του ν. 2168/ 
1993. 

ε. Για την προστασία εγκαταστάσεων κοινής ωφέλειας 
ή χώρων, άτους οποίους φυλάσσονται αντικείμενα επι¬ 
κίνδυνα για τη δημόσια υγεία ή τη δημόσια τάξη ή πει¬ 
στήρια εγκλήματος, εφόσον η φύλαξή τους έχει ανατε¬ 
θεί ειδικά στον αστυνομικό και επιχειρείται βίαιη είσο¬ 
δος, προσβολή ή αφαίρεοη των φυλασσομένων από ένο¬ 
πλο. 

στ. Γ ια την αποτροπή απόδρασης ή ελευθέρωσης κρα¬ 
τουμένου που επιχειρείται με ένοπλη επίθεση. 

ζ. Γ ια την αποτροπή αφοπλισμού αστυνομικού κατά 
την υπηρεσία του. 

6. Ο πυροβολισμός εξουδετέρωσης επιτρέπεται, αν 
αυτό απαιτείται: 

α. για την απόκρουση επίθεσης ενωμένης με επικείμε¬ 
νο κίνδυνο θανάτου ή βαριάς σωματικής βλάβης ανθρώ¬ 
που, 

β. για τη διάσωση ομήρων, για τους οποίους απειλείται 
κίνδυνος θανάτόυ ή βαριάς σωματικής βλάβης. 

7. Πυροβολισμός ακινητοποίησης ή εξουδετέρωσης 
απαγορεύεται: 

α. εφόσον υπάρχει σοβαρός κίνδυνος να πληγεί τρίτος 
από αστοχία ή εξοστρακισμό του βλήματος, 
β. εναντίον ενόπλου πλήθους, εφόσον υπάρχει σοβα¬ 
ρός κίνδυνος να πληγούν άοπλοι, 
γ. εναντίον ανηλίκου, εκτός αν αποτελεί το μοναδικό 
μέσο για την αποτροπή επικείμενου κινδύνου θανάτου. 
Ως ανήλικος θεωρείται το πρόσωπο που δεν έχει συ¬ 
μπληρώσει το 18ο έτος της ηλικίας του, 
δ. εναντίον προσώπου που τρέπεται σε φυγή, όταν κα¬ 
λείται να υποστεί νόμιμο έλεγχο. 

8. Οταν οι αστυνομικοί ενεργούν ως ομάδα, για τη 
χρήση πυροβόλου όπλου, απαιτείται προσταγή του επι¬ 
κεφαλής αυτής, εκτός αν ο αστυνομικός δέχεται επίθε¬ 
ση, από την οποία απειλείται βαριά σωματική βλάβη ή 
θανάτωσή του. 

9. Αντισυνταγματική ή προδήλως παράνομη διαταγή 
ανωτέρου για χρήση πυροβόλου όπλου δεν αίρει τον 
άδικο χαρακτήρα της πράξης του αστυνομικού. 

10. Κάθε περίπτωση χρήσης όπλων από αστυνομικό 
αναφέρεται αμέσως στην αρμόδια αστυνομική Υπηρεσία 
και Δικαστική Αρχή. 

Άρθρο 4 

Έλεγχος καταλληλότητας 

1. Οι Υγειονομικές Επιτροπές της Ελληνικής Αστυνο¬ 
μίας, όταν γνωματεύουν για τη σωματική ικανότητα των 
αστυνομικών, αποφαίνονται ειδικώς και για την καταλλη- 


λότητά τους να φέρουν πυροβόλα όπλα. 

2. Οι αστυνομικοί υποβ^Λλονται σε εξέταση για τον 
έλεγχο της καταλληλότητάς τους να φέρουν πυροβόλο 
όπλο. Η εξέταση αυτή διενεργείται, μέσα σε ένα έτος 
μετά τη συμπλήρωση πενταετίας από την αποφοίτησή 
τους, από τις Σχολές Αστυφυλάκων και Αξιωματικών. Η 
εξέταση γίνεται από ειδική επιτροπή της Υγειονομικής 
Υπηρεσίας της Ελληνικής Αστυνομίας. Η επιτροπή διε¬ 
ρευνά, με ψυχοτεχνικές δοκιμασίες και συνέντευξη των 
εξεταζομένων, την εν γένει προσωπικότητα αυτών και 
κυρίως την αυτοκυριαρχία, τη συναισθηματική σταθερό¬ 
τητα, την κρίση και αντίληψη και την ικανότητα προσαρ¬ 
μογής στις μεταβαλλόμενες καταστάσεις και απαιτήσεις 
και αποφαίνεται σε πρώτο και τελευταίο βαθμό για το αν 
η προσωπικότητά τους παρέχει τα εχέγγυα για ορθή 
χρήση του όπλου. Αν η επιτροπή διαγνώσει και ενδείξεις 
ψυχοπαθολογίας, παραπέμπει τον αστυνομικό στο Ψυ¬ 
χιατρικό Τμήμα του Κεντρικού Ιατρείου Αθηνών, σύμφω¬ 
να με τις διατάξεις για την Υγειονομική Υπηρεσία της 
Ελληνικής Αστυνομίας. 

3. Οι αστυνομικοί, για τους οποίους οι υγειονομικές 
επιτροπές της παράγράφου 1 αποφαίνονται, έστω και σε 
πρώτο βαθμό, ότι δεν είναι κατάλληλοι να φέρουν πυρο¬ 
βόλα όπλα ή η επιτροπή της παραγράφου 2 του άρθρου 
αυτού αποφαίνεται ότι δεν παρέχουν τα εχέγγυα για ορ¬ 
θή χρήση πυροβόλου όπλου, χαρακτηρίζονται, με από¬ 
φαση του Αρχηγού της Ελληνικής Αστυνομίας, ως μη 
κατάλληλοι να οπλοφορούν και εκτελούν υπηρεσία, για 
την οποία δεν κρίνεται απάραίτητη η οπλοφορία. Οι 
αστυνομικοί που χαρακτηρίζονται ως μη κατάλληλοι να 
οπλοφορούν μπορούν, μετά την παρέλευση ενός έτους 
από την έκδοση της σχετικής πράξης, να ζητήσουν την 
επανεξέτασή τους από την επιτροπή. Την επανεξέταση 
μπορεί να διατάσσει και ο Αρχηγός της Ελληνικής Αστυ¬ 
νομίας, μετά τη συμπλήρωση ενός έτους από την αρχική 
εξέταση ή κάθε επανεξέταση. 

4. Με απόφαση του Υπουργού Δημόσιας Τάξης καθο¬ 
ρίζονται η σύνθεση της επιτροπής της παραγράφου 2, ο 
τρόπος και η διαδικασία της εξέτασης, ο τρόπος διασφά¬ 
λισης του απορρήτου των αποτελεσμάτων της και κάθε 
άλλη αναγκαία λεπτομέρεια. 

5. Οι αστυνομικοί, που δεν έχουν υποβληθεί σε ψυχσ- 
τεχνικές δοκιμασίες για την εισαγωγή τους στην Αστυ¬ 
νομία, σύμφωνα με τις διατάξεις του ν. 2226/19^, υπο¬ 
βάλλονται στις δοκιμασίες αυτές μέσα σε πέντε έτη από 
την έναρξη ισχύος του νόμου αυτού. Για τους αστυνομι¬ 
κούς που αποτυγχάνουν στις εν λόγω δοκιμασίες, εφαρ- 
μόζονται οι διατάξεις της παραγράφου 2. Με απόφαση 
του Υπουργού Δημόσιας Τάξης καθορίζονται το όργανο, 
οι προϋποθέσεις και η διαδικασία των εν λόγω δοκιμα¬ 
σιών, καθώς και ο τρόπος διασφάλισης του απορρήτου 
των αποτελεσμάτων τους και κάθε άλλη αναγκαία λε¬ 
πτομέρεια. 

Άρθρο 5 

Εκπαίδευση στην Οπλοτεχνική - Σκοποβολή 

1. Η εκπαίδευση του αστυνομικού στην Οπλοτεχνική - 
Σκοποβολή είναι θεωρητική και πρακτική και περιλαμβά¬ 
νει τη λύση, αρμολόγηση και λειτουργία του κατεχόμε- 
νου και χρησιμοποιούμενου οπλισμού, την εξάσκηση στη 
σκοποβολή και τον τρόπο χειρισμού και χρήσης των 
όπλων, καθώς και τις προϋποθέσεις νόμιμης οπλοκατο¬ 
χής, οπλοφορίας και χρήσης τους, διακρίνεται δε σε βα- 

σική και συντηρητική. Για την εξάσκηση στη χρήση των 
όπλων και στη σκοποβολή χρησιμοποιούνται και ειδικά 
μηχανήματα (προσομοιωτές). 

2. Η βασική εκπαίδευση πραγματοποιείται στις Σχολές 
της Αστυνομικής Ακαδημίας, όπως καθορίζεται στους 
Οργανισμούς και στα αναλυτικά προγράμματα εκπαίδεύ- 
σης αυτών. Η αποτυχία στο μάθημα της Οπλοτεχνικής - 
Σκοποβολής συνιστά λόγο αποβολής από τη Σχολή 
Αξιωματικών και τη Σχολή Αστυφυλάκων. Η ισχύς του 
τελευταίου εδαφίου αρχίζει από το ακαδημαϊκό έτος 
2004-2005. 

3. Η συντηρητική εκπαίδευση αποσκοπεί στη διατήρη¬ 
ση της ικανότητας του αστυνομικού στο χειρισμό και τη 
χρήση των όπλων και πραγματοποιείται μετά την απο¬ 
φοίτηση του αστυνομικού από τη Σχολή και μέχρι την 
έξοδό του από την Αστυνομία, σε περιοδικά χρονικά δια¬ 
στήματα, που δεν απέχουν μεταξύ τους περισσότερο 
του έτους. Σε κάθε περίπταιση ο αστυνομικός μπορεί να 
υποχρεωθεί στην παρακολούθηση ειδικού προγράμμα¬ 
τος εκπαίδευσης στη χρήση όπλων και στη σκοπο^λή. 
Κάθε εκπαίδευση και τα αποτελέσματα αυτής καταχωρί¬ 
ζονται στο ατομικό βιβλιάριο του αστυνομικού. 

4. Με απόφαση του Αρχηγού της Ελληνικής Αστυνομί¬ 
ας, που δεν δημοσιεύεται στην Εφημερίδα της Κυβερνή- 
σεως, ρυθμίζονται ο χρόνος, ο τρόπος και η Υπηρεσία 
πραγματοποίησης της συντηρητικής εκπαίδευσης και τα 
κριτήρια που απαιτούνται για την πιστοποίηση της ικανό¬ 
τητας των αστυνομικών στο χειρισμό συγκεκριμένων 
όπλων, καθώς και κάθε άλλη αναγκαία λεπτομέρεια. Ο 
προϊστάμενος της εν λόγω Υπηρεσίας, αν έχει ενδείξεις 
κακής χρήσης του όπλου από εκπαιδευόμενο αστυνομι¬ 
κό για λόγους υγείας τον παραπέμπει, μετά από σύμφω¬ 
νη γνώμη του ψυχολόγου της Υπηρεσίας, εφόσον αυτός 
υπάρχει, στην επιτροπή της παραγράφου 2 του άρθρου 4 
για να αποφανθεί σχετικά με την καταλληλότητά του να 
οπλοφορεί. 

5. Αστυνομικός, που για οποιονδήποτε λόγο δεν υπο¬ 
βάλλεται στη συντηρητική εκπαίδευση ή δεν πιστοποιεί¬ 
ται κατ' αυτήν η ικανότητά του, δεν επιτρέπεται να κατέ¬ 
χει ή να φέρει πυροβόλο όπλο, αυτό δε που τυχόν κατέ¬ 
χει υποχρεούται να το παραδώσει αμέσως στην Υπηρε¬ 
σία του. 

6. Η Ελληνική Αστυνομία, για την κάλυψη τωγ ανα¬ 
γκών εκπαίδευσης του προσωπικού της στη χρήση των 
όπλων, ιδρύει σε κάθε νομό σκοπευτήρια, τα οποία δια- 
κρίνονται σε κλειστά και ανοικτά. Με απόφαση του 
Υπουργού Δημόσιας Τάξης ρυθμίζονται τα θέματα που 
αφορούν τη διαδικασία και τους όρους ίδρυσης και λει¬ 
τουργίας των σκοπευτηρίων, την υπαγωγή, τη διοίκηση, 
τη στελέχωση και τους όρους ασφαλείας αυτών, τις 
υποχρεώσεις των εκπαιδευτών και των ασκουμένων στη 
σκοποβολή, τους όρους χρήσης των σκοπευτηρίων από 
προσωπικό άλλων φορέων, καθώς και κάθε άλλη ανα¬ 
γκαία λεπτομέρεια. 

Άρθρο 6 

Ποινικές κυρώσεις 

1.0 αστυνομικός υποχρεούται να φυλάσσει και να χει¬ 
ρίζεται με ιδιαίτερη προσοχή και επιμέλεια τον οπλισμό 
που κατέχει ή του ανατίθεται προς φύλαξη, σύμφωνα με 
τα μέτρα φύλαξης και ασφαλείας που καθορίζονται με 
τις διατάξεις της απόφασης της παρ. 8 του άρθρου 2 του 
νόμου αυτού. Η πλημμελής φύλαξη του παραπάνω οπλι¬ 


σμού από αστυνομικό τιμωρείται με φυλάκιση μέχρι δύο 
ετών. Αν η πλημμελής φύλαξη είχε ως αποτέλεσμα να 
περιέλθει ο παραπάνω οπλισμός στην κατοχή τρίτου, 
επιβάλλεται φυλάκιση τουλάχιστον τριών μηνών. 

2. Αστυνομικός που παραδίδει παρανόμως σε άλλον 
το ατομικό του όπλο τιμωρείται με φυλάκιση τουλάχι¬ 
στον έξι μηνών. 

3. Η παράνομη κατοχή πυροβόλου όπλου από αστυνο¬ 
μικό και η οπλοφορία αυτού με τέτοιο όπλο συνιστά επι- 
βαρυντική περίσταση των εγκλημάτων του εδαφίου α' 
της παραγράφου 8 του άρθρου 7 και του εδαφίου α' της 
παραγράφου 13 του άρθρου 10 του ν. 2168/1993. 

4. Αστυνομικός που απειλεί παρανόμως με πυροβόλο 
όπλο ή εκτελεί παρανόμως εκφοβιστικό πυροβολισμό ή 
πυροβολεί παρανόμως κατά πραγμάτων τιμωρείται με 
φυλάκιση τουλάχιστον τριών μηνών. 

5. Αστυνομικός που έκτελεί παρανόμως πυροβολισμό 
ακινητοποίησης ή εξουδετέρωσης τιμωρείται με φυλάκι¬ 
ση τουλάχιστον έξι μηνών. 

6. Η εκτός υπηρεσίας τέλεση των πράξεων που ανα- 
φέρονται στις παραγράφους 4 και 5 συνιστά επιβαρυντι- 
κή περίσταση. 

Άρθρο 7 

Σύσταση θέσεων ψυχιάτρων και ψυχολόγων 

Οι οργανικές θέσεις των ιατρών - οδοντιάτρων και ψυ¬ 
χολόγων της Ελληνικής Αστυνομίας, που προβλέπονται 
στο άρθρο 19 παρ. 2 του ν. 2800/2000, όπως ο αριθμός 
αυτών διαμορφώθηκε με τις διατάξεις του άρθρου 1 του 
π.δ.261/2002 (ΦΕΚ 232 Α'), αυξάνονται κατά πέντε και 
πενήντα πέντε, αντίστοιχα, στο βαθμό του Αστυνομικού 
Διευθυντή μέχρι και Ϋπαστυνόμου Β'. Από τον (ος άνω 
συνολικό αριθμό οργανικών θέσεων ιατρών - οδοντιά¬ 
τρων επτά θέσεις καλύπτονται υποχρεωτικά από ιατρούς 
με ειδικότητα ψυχιάτρου. Για την κατανομή των θέσεων, 
την τοποθέτηση και την υπαγωγή των ψυχολόγων, 
εφαρμόζονται αναλόγως οι διατάξεις που ισχύουν κάθε 
φορά για τους Υγειονομικούς Αξιωματικούς της Ελληνι¬ 
κής Αστυνομίας. Οι ψυχολόγοι μπορούν να τοποθετού¬ 
νται και σε Υπηρεσίες στις οποίες δεν λειτουργεί Κεντρι¬ 
κό ή Περιφερειακό Ιατρείο. 

Άρθρο 8 

Κατοργούμενες διατάξεις 

Καταργούνται οι διατάξεις του ν. 29/1943 και της πα¬ 
ραγράφου 5 του άρθρου 101 του ν.δ. 3365/1955 (ΦΕΚ 
257 Α'). 

Άρθροθ 

ΤροηοποΙηση διατάξεων του ν. 2168/1993 (ΦΕΚ 147 Α') 

1 .Τα δύο τελευταία εδάφια της περίπτωσης β' της πα¬ 
ραγράφου 1 του άρθρου 1 του ν. 2168/1993 αντικαθίστα¬ 
νται με νέο εδάφιο ως εξής; 

«Στα κυνηγετικά όπλα περιλαμβάνονται και λειόκανα 
όπλα μικρού διαμετρήματος τύπου ΡίΟΒΕΡΙΤ.» 

2. Η περίπτωση β' της παραγράφου 6 του άρθρου 2 
του V. 2168/1993 καταργείται. 

3. Το δεύτερο εδάφιο της παραγράφου 10 του άρθρου 
2 του V. 2168/1993 αντικαθίσταται ως εξής: 

«Κατ' εξαίρεση δεν απαιτείται άδεια μεταφοράς μέχρι 
τριών (3) αεροβόλων όπλων, που προορίζονται για ατο- 

μική χρήση.» 

4. Το τρίτο εδάφιο της παραγράφου 1 του άρθρου 3 
του V. 2168/1993 καταργεϊται. 

5. Η περίπτωση α’ της παραγράφου 5 του άρθρου 6 
του V. 2168/1993 αντικαθίσταται ως εξής: 

«α. Όπλων σκοποβολής, περιστρόφων, πιστολίων, αυ¬ 
τομάτων όπλων, όπλων που χρησιμοποιούνται για την 
αποκόλληση συγκολλούμενου υλικού, μερών ανταλλα¬ 
κτικών και φυσιγγίων αυτών, κυνηγετικών όπλων και ου¬ 
σιωδών μερών των όπλων αυτών (μηχανισμού κλεί¬ 
στρου, θαλάμης και κάννης), σκοπευτικών διόπτρων, κα¬ 
θώς και εκρηκτικών μηχανισμών και εκρηκτικών υλών, 
μόνο σε άτομα που κατέχουν άδεια της αρμόδιας αστυ¬ 
νομικής αρχής, για την αγορά των ειδών αυτών.» 

6. Η περίπτωση β' της παραγράφου 5 του άρθρου 6 
του V. 2168/1993 αντικαθίσταται οχ; εξής: 

«β. Αεροβόλων όπλων, μόνο σε άτομα που συμπλήροί- 
σαν το 18ο έτος της ηλικίας τους.» 

7. Η παράγραφος 2 του άρθρου 27 του ν. 2168/1993 
αντικαθίσταται ιχ; εξής: 

«2. Κατά παρέκκλιση όσων ορίζονται στην παράγραφο 
1, οι κυνηγοί για τα κυνηγετικά όπλα και οι σκοπευτές 
για τα προβλεπόμενα από τις διατάξεις του εδαφίου ε' 
της παρ. 2 του άρθρου 7 όπλα μπορούν να φέρουν χωρίς 
προηγούμενη άδεια ένα ή περισσότερα από τα όπλα αυ¬ 
τά στην Ελλάδα, προκειμένου να ασκήσουν τη δραστη- 
ριότητά τους, υπό την προϋπόθεση ότι θα φέρουν Ευρω¬ 


παϊκό Δελτίο, για το συγκεκριμένο όπλο ή όπλα και ότι 
θα είναι σε θέση να αποδείξουν το λόγο του ταξιδιού 
τους.» 

8. Η προθεσμία της παρ. 3 του άρθρου 29 του ν. 
2168/1993, όπως παρατάθηκε με το άρθρο 4 του ν. 
2334/1995 (ΦΕΚ 184 Λ') και το άρθρο 4 του ν. 2452/1996 
(ΦΕΚ 283 Α') και ανανεώθηκε με το άρθρο 34 του ν. 
2800/2(Χ)0 (ΦΕΚ 41 Α'), ανανεώνεται για ένα έτος από 
την ημερομηνία έναρξης ισχύος του παρόντος νόμου.» 

Άρθρο 10 

Κατ 'εξαίρεση για αλλοδαπούς, των οποίων οι άδειες 
διαμονής έχουν παραταθεί σύμιρωνα με το άρθρο 23 του 
V. 3103/2003 και οι άδειες εργασίας τους λήγουν μέχρι 
30.6.2003, αλλά δεν έχουν εκπληρώσει σύμφωνα με την 
παρ. 8 του άρθρου 19 του ν. 2910/2001 τις ασφαλιστικές 
τους υποχρεώσεις, ορίζεται ως ελάχιστη προϋπόθεση η, 
επί εκατόν πενήντα ημέρες για κάθε έτος ισχύος της 
προηγούμενης άδειας εργασίας τους, ασφαλιστική κά¬ 
λυψη. 

'Οσοι εκ των ανωτέρω δεν πληρούν την προαναφερό- 
μενη προϋπόθεση, δύνανται να καταβάλουν οι ίδιοι τις 
εισφορές που απαιτούνται για μικτή ασφάλιση μέχρι τη 
συμπλήρωση των εκατόν πενήντα ημερών κατ 'έτος, 
στον αρμόδιο ασφαλιστικό φορέα, εφάπαξ και χωρίς 
προσαυξήσεις. 

Άρθρο 11 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορίζεται 
διαφορετικά στις επί μέρους διατάξεις του. 


Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 


Αθήνα, 22 Ιουλίου 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


οι ΥΠΟΥΡΓΟΙ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 


Ν. ΧΡΙΣΤΟΔΟΥΛΑΚΗΣ 


Κ. ΣΚΑΝΔΑΛΙΔΗΣ 


ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 


ΔΗΜΟΣΙΑΣ ΤΑΞΗΣ 


Δ. ΡΕΠΠΑΣ 


Γ. ΦΛΩΡΙΔΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 23 Ιουλίου 2003 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 

Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Λημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ- Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37181 
(22510) 37187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θογο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 βυτο για κάθε επιπλέον σελίδα. 

Σε μορφή 00: 


Τεύχος 

Περίοδος 

Ευπο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή 00 - Γοιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα απά σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιηίετηβΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


8υΓ0 

θυΓΟ 

θυΓΟ 

ΘυΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 

- - 

Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 

- - 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 

- - 

Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κάστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ουιο ανα έτος παλαιοτητας και κατα τεύχος 




^ Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

^ Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

^ Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

^ Οι Νομαρχιακές Αυτοδιοικήσεις, οι Δήμοι, οι Κοινάτητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

^ Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

^ Η εγγραφή ή ανανέωση της συνδρομής πραγματοποιείται το αργάτερο μέχριτην 31ην Δεκεμβρίου κάθε έτους. 

^ Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































